NaiveNeuron/SloPal huggingface dataset:
Hlina, Alojz, poslanec NR SR (2012-10-30):
Ďakujem veľmi pekne. Kolega Poliačik je mladý, odvážny muž, nebojí sa ničoho a nikoho, ide do Biblie, ide hlboko, ide systémom „ani kameň na kameni“. Zborí všetko, každú stavbu, ktorú uvidí, jedným šmahom, ostrým pohľadom zborí. Pôvodne som nechcel vystúpiť, ale včerajšie vystúpenie diplomata OSN rangu pána Drobu ma nabudilo a tvoje vystúpenie, kolega, ma dorazilo, čiže vystúpim. Budem chcieť niečo v tej veci povedať. Ja naozaj budem hľadať, čo je zmyslom predloženia tohto návrhu. Či z katolíkov, z kresťanov urobiť voľnomyšlienkarov, alebo pomôcť tým ľudom, ktorí sú hore. Ja tomu naozaj nechápem. Ja som sa dozvedel, že katolíci sú proti homosexuálnym partnerstvám, nie kresťania. Ale katolíci, to znamená nekatolícki kresťania sú za?! Toto normálne žasnem. Toto, čo ste tu, pán kolega, splietali, to ja som v inej veci hovoril, to sú, to sú hlúposti kaviarenského povaľača. To sú presne tie veci, že niekto prečíta päť kníh a je múdry jak rádio, nebojí sa žiadnej témy, nikoho a ničoho. Ježiš Kristus je ako záložka v jedálnom lístku a ide sprava doľava. Pán kolega, takto sa nevyhráva, ako to ste tu vy predvádzali. A mne je ľúto aj tých ľudí hore, takto sa nevyhráva. Vy ste si z nich urobili rukojemníkov. Ja naozaj nechápem, čo je zmyslom predloženia tohto návrhu. Keby ste aj nabúrali, ja som si to napísal, dourážali, poučili, preučili, zneužili, presvedčili Hrušovského, Figeľa, Kuffu, odťali im palce a priložili na tlačítko áno, tak stále to nič nepomôže, lebo nemáte dosť hlasov. Tam sa obracajte, tam apelujte. Moderný. Ja nechápem, čo je zmyslom. Ak je zmyslom uraziť ľudí, nabúrať im nejaké ich hodnoty – toto je zmyslom predloženia tohto návrhu? Ja tomu nechápem. Neurážajte týchto ľudí, neurážajte aj mňa! (Potlesk.)
Kollár, Boris, predseda NR SR (2023-03-16):
Prosím, prezentujme sa a hlasujeme. (Hlasovanie.) Prítomných 128 poslancov, za 82, proti 5, zdržalo sa 41. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Hrnčiar, Andrej, podpredseda NR SR (2017-04-07):
Pán poslanec Heger.
Susko, Boris, minister spravodlivosti SR (2024-02-28):
Vážený pán predsedajúci, milé kolegyne, kolegovia, pozorne som počúval celú túto rozpravu a musím povedať, že len málo z príspevkov sa týkalo návrhu zákona, ktorý dnes v druhom čítaní prerokovávame. A ja by som sa chcel naozaj vrátiť k tomuto návrhu zákona aj dôvodom, pre ktorý bol predložený, resp. k objasneniu vôbec podstaty a účelu premlčacej doby ako takej. Na úvod mi dovoľte ešte predtým, ako sa vrátim k tomu, skonštatovať, že niektorí poslanci opozície, osobitne zo strany SLOVENSKO, pán poslanec Grendel a ďalší vo svojich vystúpeniach bohapusto klamú. Pretože opakovane tu odznelo, že teda jediný prípad, ktorý bol a kedy bol, kedy sa skrátila rozprava, alebo zrušila rozprava, že oni to nikdy neurobili. Tak ja vám chcem len, pán poslanec Grendel, (Reakcia z pléna.) hej, ste povedali, že za vašej, že za vašej vlády nebola nikdy zrušená ani skrátená rozprava. (Reakcia z pléna.) Tak pardon, tak sa ospravedlňujem... (Prerušenie vystúpenia predsedajúcim.)
Kotleba, Marian, poslanec NR SR (2021-05-10):
Ďakujem za faktické. Pán poslanec Saloň, som rád, že ste tu boli, že ste to počúvali, pretože ako človek, ktorý sa zúčastňoval tiež tých komisií, viete, ako to naozaj bolo a tí ľudia aspoň vidia a počujú, že, že to nie sú len nejaké moje dojmy a pocity, ale že v podstate všetci tí, ktorí sme tam boli, a mnohokrát to tak podľa mňa vnímal aj pán podpredseda Národnej rady Laurenčík, to nebolo skutočne všetko, ako sa hovorí, s kostolným poriadkom. A, pán poslanec Kollár, ja oceňujem váš pokus o vtip, ale ja vám poviem, čo mi vadí. Vadí mi to, že spútaný človek, spútaný človek tými najťažšími prostriedkami, to si vy môžete, možno ani neviete predstaviť, lebo keby ste to zažili, tak dodnes by ste užívali Xanax, spadne v štátnej nemocnici pod dozorom štátnych orgánov na temeno hlavy a v podstate sa povie, že sa nič nestalo a že to je bežná vec a že ideme ďalej a je to všetko v poriadku. Vadí mi, že keď ako členovia komisie sme chceli na všetko detailné odpovede a na to, na čo sme odpovede nedostali, na to sme chceli poukázať, tak nám toto umožnené nebolo. Toto mi, pán poslanec, vadí, ale neviem, či to vy dokážete pochopiť. Ďakujem pekne.
Paška, Pavol, predseda NR SR (2013-05-24):
Pani poslankyňa Vaľová.
Číž, Miroslav, podpredseda NR SR (2015-05-06):
S reakciou pani podpredsedníčka Jurinová.
Susko, Boris, poslanec NR SR (2023-02-10):
Ďakujem pekne za slovo. Pán predseda Vetrák, ja som nehovoril o volebnej korupcii v trestnoprávnom zmysle, ale tak, ako som to povedal, tak to aj vyznelo a tak som to aj myslel, v politickom zmysle slova. A stojím si za svojím názorom, pretože to, čo hovoríte, že niekto môže byť pokutovaný a odmeňovaný, to môže byť vtedy, keď máme povinnú účasť vo voľbách, ale my máme právo zakotvené v ústave, je to aktívne volebné právo, nie povinnosť, a využitie alebo nevyužitie tohto práva má mať rovnakú hodnotu. A nemôžme niekoho diskriminovať alebo niekoho zvýhodňovať za to, že svoje právo, ústavné, využije alebo nevyužije podľa môjho názoru. A preto hovorím politicky, že to je volebná korupcia, že chcete v zásade zvýhodňovať niekoho, kto využije svoje právo a niekto, kto legitímne vyjadrí svoj postoj tým, že nevyužije svoje volebné právo, tak toho takýmto spôsobom diskriminuje. Takže toto podľa mňa, resp. nesúhlasím ja s týmto vaším názorom. Druhá vec, ktorú ste hovorili o tom, že v ústave sú nejaké lehoty. Zavádzate verejnosť opäť, pretože v ústave nie je lehota na to, kedy najneskôr môže parlament vyhlásiť voľby. A vy dobre viete, že ústava rieši len základné rámce a zavádzate verejnosť tým, že ústava, všetko, čo je v ústave bez ohľadu na to, akým spôsobom je tá ústava vykonávaná jednotlivými zákonmi, sa môže. Veď ústava hovorí o základných rámcoch, a to vykonávanie týchto rámcov hovoria jednotlivé zákony a volebný zákon hovorí jasne len o 110-dňovej lehote, ktorá môže byť najneskôr pred termínom konania volieb. No a pokiaľ ide o rozpustenie parlamentu, tu opäť zavádzate verejnosť, keď hovoríte, že parlament sa mohol rozhodnúť, že či si skráti volebné obdobie alebo sa rozpustí. Veď sám dobre viete a zavádzate verejnosť, parlament sa sám rozpustiť nemôže. Môže ho rozpustiť len prezident Slovenskej republiky na základe... (Prerušenie vystúpenia časomerom.)
Puci, Róbert, poslanec NR SR (2019-12-03):
Pán predseda, dajte, prosím, hlasovať o vládnom návrhu zákona štátnom rozpočte na rok 2020 ako o celku v znení schválených pozmeňujúcich návrhov.
Zmajkovičová, Renáta, podpredsedníčka NR SR (2014-06-06):
Ďakujem pán poslanec. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jozefovi Kollárovi. Nech sa páči, pán poslanec.
Hort, Milan, podpredseda NR SR (2011-09-13):
S faktickými poznámkami sa prihlásili celkom ôsmi páni poslanci. Uzatváram možnosť prihlásiť sa s faktickou poznámkou. Prvý bude vystupovať pán poslanec Maďarič a ako posledný pán poslanec Kaliňák. Pán poslanec Maďarič má slovo, nech sa páči.
Kiššová, Jana, poslankyňa NR SR (2014-11-08):
Ďakujem pekne za faktické poznámky. Pán poslanec Číž, vy hovoríte, že ja som vyniesla súd nad pani Zmajkovičovou? Veď to bol váš premiér, ktorý ju zbavil alebo poradil jej odstúpiť z pozície podpredsedníčky parlamentu (reakcia z pléna), nechajte ma, prosím vás, dohovoriť, je to slušné minimálne preto, že ste povedali, že som krehká žena, tak skúste ma nechať dopovedať. Tak nie ja som vyniesla súd, váš pán premiér vyniesol súd. Ja len spochybňujem tú formu toho vynesenia súdu, resp. to, že on tvrdí, že toto je vyvodenie politickej zodpovednosti, a ja tvrdím, že to vyvodenie politickej zodpovednosti nie je. To je celé. Ale to, že sa stal prúser, veď váš pán premiér, ten, ktorý mávol rukou nad mimoriadne závažnou kauzou s vrtuľníkmi s tou istou pani ministerkou, tak ten nemávol rukou nad touto kauzou. Tak táto je zrejme ďaleko závažnejšia ako tá s tými vrtuľníkmi. Tak niečo sa asi deje. Ja len hovorím, že to opatrenie nie je primerané, posadiť ju z tej stoličky na tú stoličku. O tom hovorím. Ďakujem. (Reakcia z pléna.)
Šeliga, Juraj, podpredseda NR SR (2021-04-01):
Ďakujem pekne, dve faktické poznámky na vaše vystúpenie. Pán poslanec Suja, nech sa páči.
Jurinová, Erika, podpredsedníčka NR SR (2014-03-20):
Poprosím do rozpravy pani poslankyňu Luciu Žitňanskú. Nech sa páči.
Danko, Andrej, predseda NR SR (2019-06-19):
Prosím spoločného spravodajcu z výboru pre obranu a bezpečnosť poslanca Šucu, aby podal správu o výsledku prerokovania návrhu vo výboroch.
Laššáková, Jana, podpredsedníčka NR SR (2014-02-13):
Pán poslanec Fronc, nech sa páči.
M. Hort, podpredseda NR SR: (2008-12-02):
Reagovať na pána Berényiho, ktorý vystúpil vo faktickej poznámke, chce teraz pán poslanec Paška. Nech sa páči.
Laššáková, Jana, podpredsedníčka NR SR (2015-11-11):
Pán poslanec, chcem vás upozorniť, aby ste hovorili o príspevku na starostlivosť o dieťa, a nie k predchádzajúcemu návrhu zákona.
Pročko, Jozef, poslanec NR SR (2024-06-26):
Pani Kolíková, môžte im rozprávať, čo chcete. Oni vám budú trepať o čurillovcoch, oni vám budú trepať o vašom bratovi, o vašej sestre, o vašom koňovi, ale budú rozprávať rôzne ačohentizmy a rôzne sprostosti. Keby sa toto stalo niekde vo vyspelom štáte, Dánsko, Fínsko, Švédsko, Nórsko, tak už dávno, dávno je preč ten, ten poslanec Gašpar z parlamentu. Ale oni? Oni, viete, darmo, oni, Fico urobí dokázateľnú, dokázateľný lup so Slotom, teda so Slotom ukradnú dve miliardy a ich voličom je to jedno. Spýtali ste sa, že či, že či ich voličom to nevadí. No nevadí, ale je tu 3,1 mil. voličov, ktorým toto treba rozprávať a treba im hovoriť o tom, čo sme tu aj počuli, že naozaj je tu 71 poslancov, ktorí majú povinnosť toto rozprávať. Lenže oni si myslia, že keď ich volilo 1,2 mil. ľudí, tak 3,1 mil. ľudí bude trpieť ich diktatúru a bude trpieť to, že budú trieskať tu o čurillovcoch a tú ich mantru. Povedali ste, že Fico pred voľbami povedal, že voľby budú zmanipulované. To znamená, milí Slováci, milé Slovenky a milí, milí občania Slovenskej republiky, že voľby, keď to Fico povedal a vy tomu Ficovi veríte tak, že si ho vešiate ešte aj k Panenke Márii, ja som zažil také, že prišiel k nemu človek a povedal, že vy ste pre mňa viac ako Panenka Mária. No on si utvoril taký kult osobnosti, tak keď tento človek, ktorý je viac ako Panenka Mária pre niektorých ľudí, a povedal, že voľby sú zmanipulované, tak pozor, voliči SMER-u, voľby sú zmanipulované! To je fakt! Veď to povedal Fico! A Gašpar? No viete, to všetko, čo sme tu o ňom počuli, či už čo povedal Igor, alebo čo ste povedali vy, tak oni budú, oni budú stále rozprávať: nešírte nenávisť. Strašné.
Blanár, Juraj, podpredseda NR SR (2022-12-06):
Toľko vystúpenie pána poslanca Baránika a faktické poznámky. Poprosím pána spravodajcu, aby v zmysle rokovacieho poriadku vyhodnotil jeho predložený pozmeňujúci návrh. A v tejto chvíli prerušujem rokovanie a vyhlasujem dvojminútovú prestávku a budeme pokračovať hlasovaním o bodoch, ktoré sme prerokovali. Zatiaľ ďakujem pánovi generálnemu prokurátorovi a po hlasovaní by sme mali pokračovať ďalej. (Prestávka.)
Zajac, Pavol, poslanec NR SR (2014-06-26):
Vážený pán minister, pri tejto téme sa asi začína ukazovať, že zrušenie podpredsedu vlády pre ľudské práva a menšiny bolo asi chybou. Naozaj, pri vašej zaneprázdnenosti tak závažnú problematiku dať nejako dokopy, ako sám ste naznačovali, nie je také jednoduché. A preto by ma zaujímalo, teda uvedomujúc si, že je tu tlak z európskeho prostredia na redefiníciu nových ľudských práv, napriek tomu by ma však zaujímalo, váš osobný postoj k tejto agende, ktorá pod rúškom akejsi novej tolerancie a politickej korektnosti vnáša chaos do prirodzeného poriadku ľudského života a tradičných hodnôt, na ktorých stojí, ale na ktorých môže aj padnúť projekt spoločnej Európy. Takže váš osobný názor na tradičné hodnoty, ktoré by mali byť v tejto stratégii zadefinované. Podľa môjho osobného názoru, ale aj názoru kresťansky orientovaných organizácií, ktoré sa zúčastňovali na príprave tejto stratégie, myslíme si, že základným ľudským právom by malo byť právo na život, právo na život od počatia po prirodzenú smrť. Lebo ak nebude právo na život, tak potom ďalšie ľudské práva ani vôbec nenastanú. Takže viaceré tieto kresťanské organizácie mali pocit, keď dostali pozvánku v piatok poobede na rozporové konanie na pondelok, že je to pomerne dosť neskoro. Viaceré nestihli prísť a mali pocit, že ich pripomienky neboli akceptované a zahrnuté do tejto stratégie.
Hambálek, Augustín, poslanec NR SR (2017-02-03):
Ďakujem pekne. Pán kolega, určite nechcem spochybňovať váš zámer, samozrejme, ten je dobrý, veľa ľudí je odkázaných na tie peniaze, ale môžeme sa baviť o výške pokuty, samozrejme, ale postaviť to na tom, že občan nestihol alebo opomenul, viete, to je dosť závažná povinnosť, technický stav, už vzhľadom aj na ten vek vozidiel, ktorý sme tu povedali, že ak behá po cestách veľa takýchto áut, ktoré ten technický stav nemajú dobrý a ešte aj opomenú povinnosť a opomenúť ju len tak jednoducho, ani by som to nepokladal, že to je normálne, lebo tú povinnosť nosíte dennodenne u seba medzi dokladmi, ktoré potrebujete na jazdu. Tam máte jasné termíny, dokedy vám platí STK, dokedy vám platí technická kontrola, takže túto povinnosť by som až tak nezjednodušoval, lebo je to vážna vec, nemať v poriadku technický stav svojho vozidla. Ale opakujem, o výške pokuty je možné sa baviť, lebo zase 160 eur nie je tak málo, hej. Ale vzhľadom na tú povinnosť, za ktorú sa to ukladá, tak sa o tom môžeme baviť, lebo máme v rôznych oblastiach života celú škálu sadzobníkov pokút od – do a tiež by sme mohli povedať, že sú vysoké alebo nízke, ale práve v tomto, v tejto oblasti technického stavu je to dosť vážny problém. Takže výška pokuty áno, je možné to riešiť, ale nedával by som to, že opomenul alebo nestihol dokonca. Päťkrát za život, ste sám povedal, že tá povinnosť existuje, tak päťkrát za život a mať to každý deň u seba, takže to by si mohol poznačiť každý. Ďakujem.
Sulík, Richard, predseda NR SR (2011-02-08):
Dobré ráno, dámy a páni, poprosím vás, aby ste sa dostavili do rokovacej sály, budeme pokračovať piatym dňom 12. schôdze Národnej rady. (Krátka pauza pre nedostatočný počet poslancov v rokovacej sále.) Vážené panie poslankyne, vážení páni poslanci, otváram piaty rokovací deň 12. schôdze Národnej rady. O ospravedlnenie nepožiadal žiaden poslanec, čiže dnes nás bude 150. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov , o ktorom rokujeme v skrátenom legislatívnom konaní. Vládny návrh zákona má parlamentnú tlač 238, spoločná správa výborov má tlač 238a. Poprosím ministra životného prostredia Józsefa Nagya, aby vládny návrh zákona uviedol, a poprosím spravodajcu pána poslanca Goliana, aby zaujal miesto pre spravodajcov.
Glváč, Martin, podpredseda NR SR (2017-03-23):
Ďakujem. Dávam slovo spoločnému spravodajcovi z výboru pre verejnú správu a regionálny rozvoj poslancovi Stanislavovi Kmecovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
P. Paška, predseda NR SR: (2009-04-17):
A budeme pokračovať prvým čítaním o návrhu poslanca Národnej rady Ivana Mikloša na vydanie zákona, ktorým sa mení a dopĺňa zákon č. 580 Z. z. o zdravotnom poistení a o zmene a doplnení zákona č. 95 Z. z. o poisťovníctve, je to tlač 990. Návrh na pridelenie výborom je tlač 1010. Pán poslanec, nech sa páči, máte slovo, uveďte svoj návrh. (Rokovanie o návrhu poslanca Národnej rady Slovenskej republiky Ivana Mikloša na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 990.)
Lipšic, Daniel, poslanec NR SR (2016-04-18):
Hovoríme, hovoríme, pán predseda, hovorím k veci, hovorím o dôvodoch, prečo vládna koalícia urobila to, čo urobila... (Prerušenie vystúpenia predsedajúcim.)
Pellegrini, Peter, predseda NR SR (2024-02-08):
Prezentujme sa a hlasujeme o bode 325 druhého pozmeňovacieho návrhu poslanca Galka. (Hlasovanie.) Prítomných 131 poslancov, za 17, proti 78, zdržali sa 36. Tento bod sme neschválili.
Ferenčák, Ján, poslanec NR SR (2023-10-25):
Ďakujem za dôveru, blahoželám zvoleným členom. Zvolávam zasadnutie výboru pre európske záležitosti zajtra o deviatej hodine v miestnosti 149.
Ďuriš Nicholsonová, Lucia, podpredsedníčka NR SR (2017-04-06):
Pán poslanec Baránik. Poprosím tých starších pánov tam v zadnom rade, aby ste sa utíšili. (Reakcie z pléna.) Áno, madam prehovorila. (Reakcie z pléna.) Tak sa, prosím, utíšte. Oproti vám je madam každý. Nech sa páči, pán poslanec Baránik.
Figeľ, Ján, podpredseda NR SR (2015-11-25):
Nech sa páči, Štefan Kuffa.
Jurinová, Erika, podpredsedníčka NR SR (2015-09-29):
Na vaše vystúpenie, pán poslanec, sú dve faktické poznámky. Uzatváram možnosť prihlásiť sa s faktickou. Nech sa páči, pán poslanec Osuský.
Bugár, Béla, podpredseda NR SR (2018-06-13):
Prezentujme sa a hlasujme. (Hlasovanie.) Prítomných 145 poslancov, za 87, proti 24, zdržalo sa 34 poslancov. Konštatujem, že sme schválili vládny návrh novely zákona o azyle. Budeme teraz pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia (tlač 946). Pani poslankyňa Bašistová ako predsedníčka výboru pre sociálne veci a spravodajkyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 946.)
M. Číž, podpredseda NR SR: (2007-03-22):
Vážené kolegyne, kolegovia, tak ako som už oznámil, nasledujú písomné odpovede členov vlády Slovenskej republiky na interpelácie poslancov Národnej rady Slovenskej republiky, ktoré boli podané do 10. februára 2007 , ktoré máme pod tlačou 206. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 206 nachádza. Teraz mi dovoľte otvoriť rozpravu. Chcem povedať, že písomne sa do rozpravy prihlásil pán poslanec Martin Fronc, takže mu dávam slovo. Nech sa páči, pán poslanec.
Figeľ, Ján, podpredseda NR SR (2013-01-29):
Ďakujem pekne. Chce sa vyjadriť ešte pán spravodajca? Nie je tomu tak, oceňujem. Ďakujem. Prerušujem rokovanie o tomto bode programu a aj dnešný deň týmto završujeme. Pokračujeme zajtra podľa schváleného programu. Pekný večer všetkým. (Prerušenie rokovania o 19.02 hodine.)
Ďuriš Nicholsonová, Lucia, podpredsedníčka NR SR (2017-12-06):
Tri faktické poznámky na vaše vystúpenie, pani poslankyňa Gaborčáková. Končím možnosť prihlásiť sa s faktickou poznámkou. Pani poslankyňa Šebová.
Mikloško, Jozef, poslanec NR SR (2012-10-30):
Aj ja som chcel oceniť pokojný príspevok pána poslanca, ale aj jemu, aj pánovi Poliačikovi by som chcel povedať, že v tom sa naozaj veľmi mýlia, keď si myslia, že Ježiš Kristus by hlasoval za tento zákon. On skutočne prišiel sem pre, v jeho terminológii, hriešnikov, stýkal sa s prostitútkami, farizejmi, Saducejmi a ďalšími, čo mnohých pohoršilo. Ale na druhej strane zase jeho výroky, že „kto sa zmyselným pohľadom pozrie na ženu, už zhrešil s ňou vo svojom srdci“, alebo „kto jedného z týchto maličkých pohoršil, lepšie by bolo, keby si mlynský kameň dal na krk a skočil by do vody“, sú veľmi jasné a, povedal by som, tvrdé a požadovačné. Celý Nový zákon mapuje Kristovo myslenie. Sú to postoje jednoznačne láskavé, milosrdné, ale požadovačné a určite stavajú na hlavu všetko to, čo bolo dovtedy. Jeho myšlienky ani po 2 000 rokoch sa nestratili, svet ich berie a milióny za ne v minulosti zomreli. Čiže ešte raz, Kristus by nikdy nehlasoval za takýto zákon. Ďakujem.
Vons, Peter, poslanec NR SR (2021-06-24):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, Výboru Národnej rady pre hospodárske záležitosti, ďalej aby za gestorský výbor určila hlasovaním výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 13. septembra a v gestorskom výbore do 14. septembra 2021.
Mihalik, Marcel, poslanec NR SR (2023-03-21):
Ďakujem za slovo. Prosím, pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2009-12-01):
(Hlasovanie.) 137 prítomných, 82 za, 55 sa zdržalo. Konštatujem, že sme schválili návrh zákona č. 48/2002 Z. z. Pán poslanec Ivančo, nech sa páči, procedurálny návrh? Nech sa páči. Zapnite pána poslanca Ivanča, prosím vás.
Danko, Andrej, podpredseda NR SR (2023-12-14):
Pani poslankyňa Jurík.
B. Bugár, podpredseda NR SR: (2002-12-12):
otváram bod programu hodina otázok. Chcem pripomenúť, že v rokovaní o tomto bode programu budeme postupovať podľa príslušných ustanovení zákona o rokovacom poriadku. Zo všetkých písomných otázok poslancov podaných do stredy do 12.00 hodiny určení overovatelia schôdze vyžrebovali poradie otázok na odpovede, ktorým sa budeme riadiť. Vyžrebované poradie otázok bolo oznámené na vývesnej tabuli pred rokovacou sálou. Pripomínam, že na otázky poslancov, ktorí sú neprítomní v rokovacej sále, sa neodpovedá. Pani poslankyne, páni poslanci, predseda vlády Slovenskej republiky pán Mikuláš Dzurinda sa z rokovania o tomto bode programu ospravedlnil. Svojím zastupovaním poveril podpredsedu vlády pána Ivana Mikloša, ktorého prosím, aby oznámil, ktorých členov vlády určil, že budú odpovedať na otázky za neprítomných členov vlády, prípadne, že bude za nich odpovedať sám. Pán podpredseda vlády, nech sa páči.
J. Zvonár, poslanec: (2007-10-18):
Ale vrátil by som sa k samotnému zákonu. Vláda nikdy nehovorila, že zruší zúčtovanie zdravotného poistenia. To nám prináša efekt, peniaze do systému zdravotníctva. Hovorili sme, že ho zjednodušíme. A skutočne, aj tie opatrenia v niektorých oblastiach zjednodušujú ročné zúčtovanie zdravotného poistenia. Čiže, ak sa hovorí, že zlepšíme, zjednodušíme tento systém, tak toto je krokom k zjednodušeniu a zlepšeniu tohto systému. Ja netvrdím, že je dokonalým krokom, ktorý všetko rieši, ale určite je pozitívnym. Ďakujem.
Grendel, Gábor, podpredseda NR SR (2020-11-03):
Ďakujem, pán minister. Prosím, zaujmite miesto pre navrhovateľa a dávam slovo opäť spravodajkyni, ktorú určil navrhnutý gestorský výbor pre vzdelávanie, vedu, mládež a šport, pani poslankyni Márii Šofranko.
Žiak, Miroslav, poslanec NR SR (2020-06-03):
Vážený pán minister, kolegyne, kolegovia, dovoľte mi vyjadriť sa k Programu stability Slovenskej republiky na roky 2020 – 2023. Súčasťou programu stability sú aj tri revízie výdavkov a súhrnná implementačná správa. Keďže uvedené dokumenty sú obšírne, budem len reagovať vecne a stručne a poukážem najmä na vývoj ekonomiky v spojení so zamestnanosťou a finančnými zdrojmi štátu. Začal by som globálnou pandémiou, ktorá stiahne v roku 2020 slovenskú ekonomiku do recesie a HDP sa prepadne minimálne o 7,2 %, čo v novodobej histórii Slovenska nemá obdobu. Nielen Národná banka Slovenska, Medzinárodný menový fond, Rada pre rozpočtovú zodpovednosť, ale aj Ministerstvo financií Slovenskej republiky sa zhodujú v dramatickom prepade slovenskej ekonomiky ako dôsledok vyvolaný koronakrízou. Tento odhad stojí na predpoklade, že slovenská ekonomika a jej zahraniční obchodní partneri zostanú výrazne zasiahnutí pandémiou počas dvoch mesiacov. Samozrejme, nevieme, ako sa bude vyvíjať šíriaci sa koronavírus a či vôbec príde druhá vlna a v akej intenzite. Z trhu práce bude vylúčených 88-tisíc pracovných miest. Ľudia prichádzajú o prácu najmä vo vybraných sektoroch služieb, ako je napríklad turizmus, stravovacie služby, maloobchod či doprava, ale aj v priemysle či stavebníctve. Vládne opatrenia a aktívna politika trhu práce ochránila 20-tisíc pracovných miest a v súčasnosti sa pripravujú výzvy pre podnikateľov, aby boli motivovaní vytvárať pracovné miesta. Samozrejme, nevieme, ako sa bude vyvíjať šíriaci sa koronavírus a či vôbec príde druhá vlna, ako som spomínal, ak by však koronakríza pretrvala dlhší čas, tak by uvedené prognózy boli oveľa negatívnejšie a zasiahli by našu otvorenú ekonomiku výraznejším spôsobom. Dokonca aktuálna recesia môže byť oveľa väčšia, keďže bežia aj výpovedné lehoty zamestnancov, ktoré zatiaľ neboli štatisticky podchytené. Slovenská ekonomika je aj v budúcnosti bude negatívne poznačená koronakrízou. Vláda deklaruje, že posilní úlohu ministerstva financií a Útvaru hodnoty za peniaze pri riadení investícií a investičného rozpočtu. Považujem za dôležité prehodnocovať každý investičný projekt z pohľadu efektívnosti, hospodárnosti a účelnosti, aby každé jedno euro vynaložené na projekty produkovalo pridanú hodnotu a predstavovalo najlepšie možné riešenie. Vážené poslankyne, poslanci, ako poukazujem, program stability a rastu, deklarovaný cieľ dosiahnutia vyrovnaného rozpočtu verejnej správy v roku 2019 nebol dosiahnutý, čo nám v tomto období sčasti skomplikovalo manévrovací priestor. Podhodnotenie výdavkov rozpočtu, prebytku hospodárenia samospráv a podobne spôsobilo deficit 1,2 mld. eur. V roku 2020 sa v programe stability odhaduje nárast deficitu verejných financií na 8,4 % a hrubý verejný dlh na úrovni 61 %. Preto bude dôležité urobiť všetko, čo je v našich silách, aby sme túto zlú situáciu spoločne aj s opozíciou zvládli s čo najmenšími sociálno-ekonomickými dopadmi. Ďakujem veľmi pekne.
Suja, Miroslav, poslanec NR SR (2021-06-17):
Ďakujem za slovo, pán predsedajúci. Pán poslanec Susko, ďakujem za veľmi správny výklad a pomenovanie všetkého, čo je zlé v tomto návrhu. Ja si myslím, že to je možno ešte horší, ako je súčasný, v niektorých veciach. To, čo ste povedal, tie skupiny, áno, do toho sa dá zahrnúť úplne všetci, či organizovaná skupina a podobne. Jedna vec ma ale teraz tak zaráža. Možnože to bude aj dobré, keby to ostalo. Aspoň to pocítia, ako to je. Ja si myslím, že toto by bolo možno aj dobré, lebo vidíme tu, že viacerí predstavitelia vlády úmyselne a sústavne ako organizovaná skupina porušujú zákon a mali by si to potom vyskúšať. A v žiadnom prípade, že by som sa im teraz vyhrážal. To je fakt, že porušujete zákon. Vy tu hovoríte o nejakých svedkoch alebo ste hovorili, že, o výpovediach, že svedok nechce vypovedať alebo obvinený nechce v kolúznej väzbe vypovedať. A keď chce vypovedať a vyšetrovateľ ho nechce zbaviť mlčanlivosti alebo nedá návrh na zbavenie jeho mlčanlivosti, to potom je čo? Keď chce vypovedať, dožaduje sa vypovedať, chce napríklad prísť sem a vyšetrovateľ nie a nie dať žiadosť na zbavenie mlčanlivosti. Teraz už ministerka hlavou nekýve, pán Kyselica, ako keď ste hovoril vy. Ale takýto prípad máme. Nejdete kývať trošku hlavičkou, pani ministerka? Aj teraz by ste mali... (Prerušenie vystúpenia predsedajúcim.)
Martvoň, Anton, poslanec NR SR (2012-11-06):
Ďakujem pekne. Pani poslankyňa Gibalová, v podstate ja si dovolím nesúhlasiť s vaším názorom, že tento návrh zákona je dobrý, a po obsahovej stránke dovolím si poukázať na pojem, ktorý sa používa v bode 1 tohto poslaneckého návrhu, a to je pojem vyšší štátni funkcionári. Pojem vyšší štátni funkcionári v slovenskom právnom systéme som nenašiel nikde definovaný. Čiže myslím si, že, ešte vyjadrím sa k niektorým ďalším veciam, ale v tej obsahovej stránke nemyslím si, že je dobre urobený. Na druhej strane, no, spomenuli ste, že pán Viskupič sa dostal do roviny plagiátora, neviem to posúdiť, váš návrh som nevidel, ale nemyslím si, že by to bolo až také hrozné, pokiaľ prebral niektoré myšlienky, s ktorými súhlasíte, ako sa vám aj ospravedlnil. A určite to nie je také zlé, ako keď v minulosti vládna koalícia na čele s SDKÚ preberala opozičné myšlienky a opozičné návrhy, s ktorými prichádzala strana SMER. Čiže myslím si, že nie je to až v takej rovine, ako to, čo robilo kedysi SDKÚ za ich bývalých vlád. Ďakujem.
K. Tóthová, poslankyňa: (2005-11-09):
Poslanecká otázka – jednovetová interpelácia na pána ministra financií. Žiadam ho, keby mi bol taký dobrý odpovedať na moju interpeláciu, koľko pracovníkov má miestna správa, myslím tým miestna štátna správa, ktorá má krajské úrady, obvodné úrady a množstvo špecializovaných orgánov plus orgány samosprávy. Koľko je to pracovníkov? Ja ako učiteľka práve z oblasti verejnej správy mám informácie, aké boli počty v rokoch 1991, 1992. Dnes by ma zaujímali počty, ktoré podľa vyhlásení vlády sú znížením pracovníkov vo verejnej správe. Nie som o tom presvedčená, preto prosím, pán minister financií, keby ste mi dali odpoveď v rámci interpelácie. Ďakujem všetkým za pozornosť.
A. Belousovová, podpredsedníčka NR SR: (2007-10-25):
Preto sa pýtam, kto sa hlási do rozpravy ústne. Ústne sa do rozpravy prihlásila pani poslankyňa Tkáčová a pani poslankyňa Sániová. Ešte niekto? Slovo má pani poslankyňa Tkáčová.
Bugár, Béla, podpredseda NR SR (2017-02-07):
Na vystúpenie pani poslankyne s faktickými dvaja. Končím možnosť sa prihlásiť. Pán poslanec Beblavý, nech sa páči.
Mizík, Stanislav, poslanec NR SR (2018-03-14):
Ďakujem za slovo. Tak o tej investícii. Vážení poslanci, ja vám názorne hmotne vysvetlím, čo je to 15 miliárd. Za jednu jedinú miliardu kúpil Rezeš svojho času Spartu Praha, t. j. megaznačku, klub, štadióny, haly, pozemky a budovy, a tieto peniaze sa vrazili do rozvratu mesta Nitra pätnásťnásobne. Ďakujem.
Danko, Andrej, predseda NR SR (2017-11-28):
Reakcia na faktické pána poslanca nie je. Tým pádom konštatujem, že sme vyčerpali zoznam rečníkov prihlásených do rozpravy písomne. Pýtam sa, či sa chce niekto prihlásiť do rozpravy ústne. Nie, konštatujem. A uzatváram možnosť prihlásenia do rozpravy ústne. Vyhlasujem rozpravu za skončenú. Chce k rozprave zaujať stanovisko pán navrhovateľ? Nie. Žiada si k rozprave zaujať stanovisko pán spravodajca? Nie. Prerušujem rokovanie o tomto bode programu. Hlasovať budeme dnes o 17.00 hodine. Po rozhodnutí Národnej rady o skrátenom legislatívnom konaní pristúpime k prvému čítaniu o vládnom návrhu zákona. Nasleduje prvé čítanie o vládnom návrhu zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 761. Návrh na jeho pridelenie na prerokovanie výborom je v rozhodnutí č. 785. Prosím ministra práce, sociálnych vecí a rodiny Slovenskej republiky Jána Richtera, aby vládny návrh zákona uviedol. Pán minister.
Zmajkovičová, Renáta, podpredsedníčka NR SR (2014-09-17):
Ďakujem, pán predseda. Pán spravodajca, záverečné slovo? Nie. Prerušujem rokovanie o tomto bode programu. Kolegyne, kolegovia, budeme pokračovať hlasovaním o 17.00 hodine. Dovtedy prestávku vyhlasujem. Ďakujem. (Prestávka.) (Po prestávke.)
Hrnko, Anton, poslanec NR SR (2017-05-16):
Ďakujem. Rád by som pripomenul členom výboru pre obranu a bezpečnosť, že zasadnutie bude v miestnosti výboru o 12.15. Ďakujem.
Figeľ, Ján, podpredseda NR SR (2014-02-07):
Nech sa páči, Martin Fecko.
Paška, Pavol, predseda NR SR (2012-10-29):
Faktické poznámky majú poslanci Droba, Uhliarik, Sulík, Brocka, Nicholsonová, Galko, Škripek (Hlas v sále.) Pán poslanec Droba, vy ste chceli procedurálny návrh nejaký? (Reakcia poslanca.) Nie. (Ruch v sále.) Posledný s faktickou bude pán poslanec Matovič. (Reakcia z pléna.) Nie, pán poslanec Škripek. Končím možnosť sa prihlásiť s faktickou. Pán poslanec Uhliarik.
Blaha, Ľuboš, poslanec NR SR (2017-03-24):
Ďakujem pekne. Dovoľte, aby som reagoval na vystúpenie, včerajšie, pani poslankyne Kiššovej, ktorá sa hodnotovo vyhraňovala voči filozofii nášho návrhu s tým, že by som očakával, že takéto niečo prednesie skôr v prvom čítaní, lebo druhé čítanie nie je o tomto. Ale keď sa už venovala politickej filozofii a najmä kategórii sloboda, tak by som ju chcel upozorniť, že vždy sa treba pýtať, koho slobodu zastupujeme. A ona sa vo svojom príhovore veľmi angažovane dotkla slobody podnikateľov, ešte angažovanejšie slobody spotrebiteľov, keď hovorila o tom, že teda možno nejaká slečinka si chce práve počas sviatkov ísť kúpiť topánočky, ale vôbec sa nedotkla slobody zamestnancov. A to je naozaj niečo škandalózne, pretože o tú nám ide. Nám predsa ide slobodu, slobodu tých najzraniteľnejších, slobodu predavačiek a predavačov. Čiže zužovať kategóriu slobody na slobodu podnikania je niečo, čo nieže socialisti alebo konzervatívci, ale aj samotní liberáli opustili už v 19. storočí. Žiaľ, slovenskí liberáli na to stále neprišli ešte ani v 21. storočí, čo je veľmi smutné. Keď hovorila pani poslankyňa Kiššová o tom, že sloboda jedného končí tam, kde začína sloboda druhého, áno, to je slávny výrok alebo to je za Johna Stuarta Milla z polovice 19. storočia, ale toto je učebnicový príklad, kedy sloboda podnikateľa alebo sloboda spotrebiteľa zasahuje do slobody zamestnanca, ktorý je nútený pracovať aj počas sviatkov, pokiaľ chce mať spotrebiteľ slobodu nakupovať. Čiže z tohto hľadiska je nevyhnutná regulácia a nie, nesúhlasím s pani poslankyňou, že trh vyrieši všetko. Keby sme všetko nechali na trh, tak by tu kľudne existovala ešte aj detská práca, existoval tu obchod s bielym mäsom a aj predaj tvrdých drog. Čiže z tohto hľadiska si myslím, že regulácia je nevyhnutná, aby sme chránili práve slobodu tých najslabších. Ďakujem.
Mihál, Jozef, poslanec NR SR (2014-11-26):
Ďakujem. Chcem reagovať na faktickú poznámku Lucie Nicholsonovej a ešte raz jasne a zrozumiteľne povedať, mal som sa dnes stretnúť so skupinou ľudí okolo Martina Filka a prekonzultovať s nimi odborné výhrady k tomuto zákonu. Po tomto arogantnom a drzom správaní podpredsedu vlády Kažimíra odmietam akúkoľvek ďalšiu komunikáciu. Robte si to sami a neste si zodpovednosť pred ľuďmi sami a riešte si to, ako chcete, vlastnými silami, a tak fušersky, ako to robíte doteraz!
Pellegrini, Peter, predseda vlády SR (2019-09-13):
Ďakujem veľmi pekne. Vidíte, ono sa to nakoniec hneď aj po pár faktických pripomienkach ukáže, kto má aké názory a kto čo preferuje. Viete, pán poslanec Osuský, vy sa veľmi rád prezentujete ako ten najväčší intelektuál, ktorý kedy po zemi chodil, všetko viete komentovať, ste vysokoškolsky vzdelaný človek, asi aj profesor, alebo docent, no tak nie, aby som vám zasa nelichotil úplne, ale, prepáčte, to ste sa ako vyjadrili na občanov Slovenskej republiky, že žerú seno a že im svieti kontrolka? (Reakcia poslanca Osuského: „Len tí, čo vám...“ ) Ste rovnaký, ste rovnaký, ja už sa teším, sa dajte dokopy (zaznenie gongu), keď do parlamentu príde Truban, vy dvaja sa dajte dokopy, ten hovorí, že robotníci sú nejaká banda, ktorá, ani nemôžem použiť ten pejoratívny výraz, s vami bude to úplne naj exkluzívna koalícia, ktorá, vy zase budete hovoriť o tom, ako časť Slovákov žere seno a svietia im kontrolky. Hanbite sa za takéto vyjadrenie! Vy ste slušné Slovensko?! (Potlesk.) Naozaj sa môžte hanbiť. A sa tu budete pasovať za najväčších moralistov a budete poúčať každého druhého, ktorý náhodou nerozpráva vaším jazykom? Toto si rozprávajte tam na svojich nejakých večierkoch so svojimi kumpánmi, ktorí majú rovnaký názor. A neurážajte občanov Slovenskej republiky, hoc´ majú iný politický názor ako vy vlastný! A vy, pán Rajtár a pani Blahová, aj pani Kiššová, SaS-kári, vy mi môžte čítať, čo chcete z tamtých esemesiek, to so mnou nemá nič spoločné. A viete, aký je rozdiel medzi tým, čo robí SaS-ka, a medzi tým, čo robí moja vláda pod mojím vedením? No, že vaši 
SaS-kári a váš najväčší, najvýznamnejší predseda sa s Kočnerom stretáva, robí kšefty, chodí k nemu na raňajky, nie raz, ale ixkrát, tie mi prečítajte esemesky, čo mi tu čítate kadejaké iné jeho drísty. A viete, aký je rozdiel medzi vami a mnou? Vy SaS-kári k nemu chodili ste dohadovať kšefty a na raňajky, za mojej vlády dotyčný sedí v base a je vyšetrovaný! (Potlesk.)
Pleštinská, Zita, poslankyňa NR SR (2023-05-09):
Vážený pán predseda, vážené kolegyne poslankyne, kolegovia poslanci, v rozprave vystúpili siedmi poslanci, z toho traja poslanci podali pozmeňujúce návrhy a pán poslanec Kremský podal návrh podľa § 73 ods. 3 písm. a) o rokovacom poriadku vrátiť návrh zákona jeho navrhovateľovi na dopracovanie. Pán predseda, dajte, prosím, hlasovať najskôr o návrhu poslanca Kremského vrátiť podľa § 73 ods. 3 písm. a) o rokovacom poriadku návrh zákona jeho navrhovateľovi na dopracovanie.
Vavrek, Štefan, poslanec NR SR (2018-12-06):
Ďakujem za slovo. Vážený pán predsedajúci, vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Irén Sárközy, Bélu Bugára a Tibora Bastrnáka na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov (tlač 1236). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 25. januára 2019 a v gestorskom výbore do 28. januára 2019. Pán predsedajúci, otvorte, prosím, všeobecnú rozpravu.
Maďarič, Marek, poslanec NR SR (2011-03-22):
Pán poslanec Madej, pred pár týždňami sme boli svedkami divadla vládnej koalície na tému politických nominantov v štátnych podnikoch. A výsledky, samozrejme, boli sporné, ale, a líderkou v tom bola pani premiérka a politickí nominanti v štátnych podnikoch, to bol proste hrôzostrašný problém. Pod rúškom tejto témy a takýmito návrhmi zákonov je tu však zámer ďaleko obludnejší – politizácia súdnictva. Donedávna sme počúvali, že princípom a pilierom demokracie je nezávislosť súdnictva. Najnovšie počúvame, že problémom slovenského súdnictva je až prílišná nezávislosť. A takéto návrhy zákonov, aké predkladá vládna koalícia, politizujú súdnictvo, odstraňujú, demontujú demokraciu. A poznámka na okraj. Rodinkárstvo z úst pána poslanca Poliačika, to znie vtipne. Ďakujem. (Potlesk.)
Matejičková, Zuzana, poslankyňa NR SR (2023-12-07):
Ďakujem, pán predseda. Prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali ihneď. Ďakujem pekne.
P. Hrušovský, predseda NR SR: (2005-05-19):
(Hlasovanie.) 134 prítomných, 126 za návrh, 6 sa zdržalo, 2 nehlasovali. Návrh sme schválili. Páni poslanci, dopoludnia sme prerokovali na neverejnom rokovaní dve správy o činnosti Slovenskej informačnej služby v roku 2004 a Správu o plnení úloh vojenského spravodajstva za rok 2004. Vystúpili spravodajcovia k týmto správam o činnosti, ktorí predložili návrh uznesenia, ktorým Národná rada berie Správu o činnosti Slovenskej informačnej služby v roku 2004 na vedomie. Prosím, prezentujme sa a hlasujme o návrhu. Berie správu o činnosti Slovenskej informačnej služby na vedomie. (Hlasovanie.) 134 prítomných, 76 za, 2 proti, 56 sa zdržalo. Návrh uznesenia sme schválili. Budeme teraz hlasovať o návrhu uznesenia, ktorým Národnej rady Slovenskej republiky berie na vedomie Správu o plnení úloh Vojenského spravodajstva za rok 2004. Prezentujme sa a hlasujme. (Hlasovanie.) 135 prítomných, 124 za návrh, 10 sa zdržalo, 1 nehlasoval. Návrh sme schválili. Teraz budeme pokračovať v prerušenom rokovaní o návrhu skupiny poslancov na vydanie zákona o rodine. Poprosím pána predkladateľa Madeja a pána poslanca Cupera a pýtam sa ich, či sa chcú vyjadriť k rozprave k predloženému návrhu zákona. Predkladateľ áno, pán spoločný spravodajca tiež.
Zmajkovičová, Renáta, podpredsedníčka NR SR (2014-03-20):
S faktickými poznámkami sa hlásia dvaja poslanci. Uzatváram možnosť prihlásiť sa s faktickou. Pani poslankyňa Tomanová.
Beblavý, Miroslav, poslanec NR SR (2010-10-20):
Ďakujem pekne. Vážení kolegovia, vážené panie poslankyne, vážení páni poslanci, dovoľte, aby som uviedol v prvom čítaní poslanecký návrh zákona, ktorý predkladám spolu s mojimi kolegami pánom Poliačikom, pani Žitňanskou a pánom Osuským. Ide v podstate o novelu zákona o vysokých... (Ruch v sále.)
Hudák, Vazil, minister hospodárstva SR (2015-09-24):
Ide o naozaj veľmi technickú záležitosť. Pravdupovediac od odchodu z ministerstva financií som túto záležitosť až tak pozorne nesledoval, takže odporúčam, aby ste sa obrátili na pána ministra financií, aby som tu nehovoril veci, ktoré by nemuseli byť pravdou. Ďakujem za pochopenie.
Drábiková, Lucia, poslankyňa NR SR (2022-09-21):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
Pellegrini, Peter, predseda NR SR (2015-11-12):
Ešte poprosím, pani spravodajkyňa, s ostatnými bodmi sme sa ako vysporiadali z toho prvého pozmeňujúceho, lebo dali ste hlasovať len 1,3 a 14.
Homoľa, Kamil, poslanec NR SR (2011-02-02):
Ďakujem pekne, pán predseda. Vážený pán predseda, vážená pani ministerka, vážené panie poslankyne, páni poslanci, predseda Národnej rady Slovenskej republiky svojím rozhodnutím zo dňa 14. januára 2011 pridelil predmetnú informáciu na prerokovanie ústavnoprávnemu výboru. Vláda Slovenskej republiky predkladá informáciu na základe ustanovenia § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v polročných intervaloch. Táto norma takisto ukladá vláde povinnosť predkladať v polročných intervaloch takéto hodnotenie. Za hodnotené obdobie väčšina aproximačných nariadení bola z oblasti pôdohospodárstva, životného prostredia, dopravy a technických predpisov. Ústavnoprávny výbor prerokoval informáciu vlády 25. januára 2011 na svojej 20. schôdzi a uznesením č. 119 odporúča Národnej rade informáciu vziať na vedomie. Ďakujem pekne, pán predseda, otvorte rozpravu.
Mezenská, Helena, poslankyňa NR SR (2014-11-09):
Ja som si pôvodne myslela, že sa nebudem zapájať ani do diskusie a ani nebudem vystupovať, pretože patrím asi k ľuďom, ktorý by bol posledný, ktorý by sa bránil tomu, aby pre odhalenie korupčnej kauzy nebol odvolaný minister alebo rovno aj premiér. Ale vzhľadom na to, že boli vyvodené dôsledky z tej kauzy, ja som naozaj primárne sledovala túto schopnosť vlády, prelomovú schopnosť vlády odvolať ministerku ako pozitívny signál práve preto, že sa nechcem podieľať v súčasnosti na deštrukcii vlády, pretože si uvedomujem, že na pozadí zahraničnopolitického diania je to veľmi citlivý proces, práve preto som ja toto odvolávanie premiéra nepodporila. Nepodporila som ho aj preto, že naozaj, ako tu už aj bolo povedané, opozícia, nevidím reálnu šancu ani schopnosť, potenciál zjednotiť sa za niečo, iba proti niečomu. Ja verím, že táto dnešná udalosť a vôbec toto celé rokovanie dnes bude veľkou príručkou pre zástupcov SMER-u, pre celú vládu, aby v procese očisťovania sa od finančných skupín, nadnárodných skupín, ktoré tunelujú tento štát, sa jednoducho očistila. Ja to naozaj vnímam ako posledný signál, poslednú kvapku, ak sa strana SMER a vláda neočistí od korupčníkov a nezákonníkov, verím, že každý z vás si dnes uvedomuje, akým vážnym spôsobom ohrozujete situáciu nielen v našej krajine, ale v Európe a v celom svete.
Pellegrini, Peter, predseda NR SR (2015-05-28):
Pán poslanec Novotný.
Zajac, Pavol, poslanec NR SR (2012-09-13):
Stavebné povolenie ste zanechali na týchto úsekoch diaľnic a rýchlostných ciest, konkrétne ste ich spomínali, je ich 129 v roku 2010. Ja vám takisto darujem stav prípravy diaľnic a rýchlostných ciest z januára 2011, kde si to kľudne môžete naštudovať a môžeme si o tom ešte spolu podebatovať. Ale doplňujúca otázka: Pán premiér, chcem sa vás spýtať, čo hovoríte na to, že za ministrovania Jána Figeľa boli na D1 spustené do prevádzky, do výstavby štyri úseky diaľnice D1, ďalšie tri úseky – boli ukončené súťaže za 60 % štátnej expertízy, čiastky boli zhruba v 60 percentách tejto expertízy, pritom PPP projekty na týchto úsekoch mali byť stavané zhruba nad štátnu expertízu. Európska únia, keďže tieto úseky sú stavané z európskych fondov, nám preplatí 65 až 72 percent. Takže v konečnom dôsledku výsledná cena pre Slovensko, ktorú zaplatí za tieto úseky, a občania Slovenska, bude pätinová alebo štvrtinová podľa toho ktorého prípadu oproti cenám stavebných prác, ktoré mali byť stavané cez PPP projekty. Som veľmi rád, že tieto úseky diaľnice v serióznej súťaži stavajú seriózne stavebné slovenské firmy, ktoré sú lídrami na trhu stavebnom. A mimochodom, tie isté stavebné firmy boli aj v konzorciu, ktoré malo stavať cez PPP projekty. Ďakujem.
Žiga, Peter, podpredseda NR SR (2023-11-16):
Ďakujem pekne, pán minister. Konštatujem, že ste odpovedali na všetky tie otázky. Pán poslanec Dostál, môžte položiť doplňujúcu otázku.
Laššáková, Jana, podpredsedníčka NR SR (2015-04-15):
Myslím, že o vašom návrhu nedám hlasovať. Nech sa páči, pán poslanec Hlina.
Ďuriš Nicholsonová, Lucia, podpredsedníčka NR SR (2018-02-02):
To je v poriadku. Ďakujem pekne za vaše vystúpenie, pán poslanec. Registrujem štyri faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Číž, nech sa páči.
P. Paška, predseda NR SR: (2006-12-06):
(Hlasovanie.) 139 prítomných, 62 za, 13 proti, 64 sa zdržalo. Neschválili sme prvý návrh pani poslankyne. Ďalej.
Slyško, Peter, poslanec NR SR (2024-09-25):
Pán predsedajúci, ďakujem za slovo. Vážené pani poslankyne, vážení páni poslanci, vážení prítomní, v súlade s § 73 ods. 1 zákona o rokovacom poriadku som bol určený gestorským Výborom Národnej rady pre zdravotníctvo za spravodajcu k návrhu uvedeného zákona, tlač 453. Návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Návrh zákona obsahuje stanovisko Ministerstva financií Slovenskej republiky a Ministerstva hospodárstva Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada vo všeobecnej rozprave sa uzniesla na tom, že návrh zákona sa prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte rozpravu.